google/wiki40b huggingface dataset:
Čhinamasta

Čhinamasta (skr. छिन्नमस्ता = Chinnamastā – 'nukirstgalvė') – tantriniame šaktizme (hinduizmo atšaka) yra vienas iš 10-ies Devi (Deivės Motinos) pavidalų (Mahavidjų). Čhinamasta vaizduojama stovinti nuoga su nukirstų galvų vėriniu, vienoje rankoje laikanti savo nukirstą galvą, kitoje – kalaviją. Iš jos kaklo trykšta trys kraujo čiurkšlės, maitinančios jos nukirstą galvą bei dvi greta stovinčiais būtybes. Čhinamasta užlipusi ant besimylinčios poros, kurioje moteris užima viršutinę padėtį.
Čhinamasta yra drauge susivaldymo ir lytinio geismo simbolis, vaizduoja gyvenimo teikėją ir atėmėją, yra aistros įsiūčio ir savinaikos vaizdinys. Čhinamastos vaizdiniu siekiama parodyti, kad geismas, gyvybė ir mirtis yra tarpusavyje betarpiškai susiję.
Čhinamasta kaip atskira dievybė garbinama retai. Yra vos keletas jai skirtų šventyklų (Bihare, Vakarų Bengalijoje, Asame, Džarkhande, Nepale). Ši deivė garbinama daugiausia tantrikų, jogų, atsiskyrėlių, o paprasti tikintieji dėl jos siaubingo pavidalo Čhinamastos baiminasi. Šios deivės buveinė – mirusiųjų laužai. Tantrikai jos meldžia nežemiškų galių (siddhi). Deivės mantra – श्रीं हह्रीं क्लीं ऐं वज्रवैरोचनीये हूं हूं फट् स्वाहा.
Čhinamasta kildinama iš Tibeto budistų deivės Chinnamunda (siejama su Vadžrajogini).
Čubuto provincija

Geografija

Čubutas – trečia pagal plotą šalies provincija. Vakariniu provincijos pakraščiu nusidriekę Andų kalnai. Centrinę dalį užima Patagonijos plokščiakalnis su atskirais kalnų masyvais (Siera Rosada, Siera de Kutankunuė ir kt.). Rytuose pereina į pajūrio žemumas, o Valdeso pusiasalyje yra viena žemiausių ne tik Argentinos, bet ir visos Pietų Amerikos vietų (40 m žemiau jūros lygio; nedideliame druskingame ežerėlyje). Vyrauja stepės, kalnuose – mišrieji ir spygliuočių miškai.
Vakaruose būdingas šaltas ir drėgnas klimatas. Centriniuose rajonuose klimatas sausas, didelės temperatūrų amplitudės. Sarmjente 1950 m. užfiksuota -34 °C temperatūra (viena žemiausių temperatūrų Pietų Amerikoje). Pajūryje klimatas švelnesnis ir drėgnesnis.
Gausu upių (Čubutas, Čikas, Sengeras, Karenleufu, Futaleufu ir kt.), tačiau centrinėje provincijos dalyje dažnai išdžiūsta. Daug ežerų: Kolue Huapi, Mustersas, Cheneral Vinteris, Puelo, Rivadavija, Futalaufkenas, Menendesas, Epujenas, La Platos ežeras ir kt. Nacionaliniai parkai: Lago Puelo, Alerseso, Valdeso pusiasalio.

Gyventojai

Čubuto provincija gyvenama labai retai, beveik visi gyventojai susitelkę pajūryje ir Andų pašlaitėse. Be ispanų kilmės argentiniečių, čia gausu išeivių iš Velso ir kitų Europos šalių, be to yra išlikę indėnų (daugiausia teuelčų).

Ekonomika

Naftos (13 % šalies produkcijos) ir dujų (2 %) gavyba. Taip pat yra aukso, švino, sidabro telkinių. Auginamos avys. Žvejyba (21 % šalies produkcijos). Vietomis auginamos uogos (braškės, avietės, vyšnios) ir vaisiai (obuoliai, vynuogės). Maisto, metalo apdirbimo, lengvoji pramonė. Turizmas (žygiai į kalnus, poilsis prie ežerų, slidinėjimas).
Čihuahua dykuma

Čihuahua dykuma (isp. Desierto de Chihuahua) – dykuma Šiaurės Amerikoje, Meksikos šiaurėje bei pietiniame JAV pakraštyje. Driekiasi tarp Rytų ir Vakarų Siera Madrės kalnų, apima Mapimi tektoninę įdubą. Apima ~ 362 600 km² teritoriją. Būdingas paviršiaus aukštis 1000–1500 m. Yra švino, vario rūdos telkinių.
Klimatas žemyninis tropinis, sausas. Per metus iškrenta apie 200 mm kritulių. Ežerai druskingi, krantų linija nepastovi. Upės periodiškai išdžiūsta. Didžioji Čihuahua dykumos dalis ištisai padengta augalija. Vyrauja dykumų kserofitinė augalija – geltonasis keimaris, įvairios akacijos, opuncijos, jukos, algarobai, stambiažiedis širdamedis ir kt. prie sausringo klimato prisitaikę augalai.
Svarbiausi miestai dykumoje: El Pasas, Siudad Chuaresas, Čihuahua, Toreonas, Albukerkė, Las Krusesas.
Saulėtekio slėnio mokslo ir technologijų parkas

Verslo inkubatorius

Saulėtekio slėnio mokslo ir technologijų parko verslo inkubatoriuje lengvatinėmis sąlygomis savo veiklą gali vystyti startuoliai. Inkubatoriuje per 10 jo veiklos metų (nuo 2008 m.) veikė per 100 startuolių. Inkubatoriaus nariams teikiamos verslo, finansų, rinkodaros, projektų paraiškų ruošimo konsultacijos, suteikiama naujausia informacija apie verslumo projektus, kvietimus teikti paraiškas, verslo misijas, parodas ir kita aktuali informacija.

Bendradarbystės erdvė “Work’inn”

2017 m. įkurta Saulėtekio slėnio mokslo ir technologijų parko bendradarbystės (angl. co-working) erdvė “Work’inn” skirta laisvai samdomiems darbuotojams ir nedidelėms komandoms. Erdvėje įrengtos darbo vietos, susitikimų kambariai ir laisvalaikio erdvė. “Work’inn” nariai gali naudotis visomis Saulėtekio slėnio mokslo ir technologijų parko inovacijų paramos paslaugomis. 2018 m. “Work’inn” pripažinta nugalėtoja Coworker.com Members’ Choice Awards rinkimuose tarp Vilniaus miesto bendradarbystės erdvių. „Coworker Members’ Choice Awards“ yra tarptautiniai bendradarbystės erdvių rinkimai, kuriuose 2018 m. dalyvavo 345 erdvės. 2019 m. “Work’inn” erdvė pateko tarp TOP50 geriausių Europos bendradarbystės erdvių - “Big 7” sudarytame sąraše užėmė 22 vietą. Erdves reitingavo “Big 7” bendruomenė, kurią sudaro 1,5 milijono portalo skaitytojų, bei “Big 7” parinkti ekspertai.
Benzinas (gėrimas)

Benzinas – alkoholinis kokteilis, gaminamas degtinės pagrindu.
Dėl didelio angliarūgštės kiekio nuo šio kokteilio greitai apgirstama.
Juodoji knyga (filmas)

Turinys

Veiksmo vieta – Olandija Antrojo pasaulinio karo metais. Buvusi dainininkė žydaitė Reičelė Šten slapstosi provincijoje, pas vieno valstiečio šeimą, tačiau bombardavimo metu šie žūna, o namai sugriaunami. Nebeturinti prieglobsčio Reičelė susipažįsta su vietiniu policininku, priklausančiu Pasipriešinimo judėjimui, šis padeda jai patekti į keltą, perkeliantį žydus į saugesnį regioną. Čia ji vėl susitinka savo šeimą, tačiau naktį keltą sulaiko vokiečiai ir visus keleivius išžudo, tik Reičelei pavyksta pasislėpti.
Vietinio valstiečio padedama, Reičelė patenka į miestą, kur tampa Pasipriešinimo judėjimo dalyve. Vienos kelionės metu, gabenant traukiniu radijo siųstuvą, ji susipažįsta su gestapo karininku Liudviku Miunce. Pastarasis susižavi mergina ir netrukus jiedu tampa meilužiais. Pamažu ji įsilieja tarp vokiečių karininkų ir jų tarpe atpažįsta Giunterį Frankeną, vadovavusį keltu bėgusių žydų išžudymui. Pastarasis, padedamas išdaviko iš Pasipriešinimo judėjimo, žino kada ir kur vyks bėglių perkėlimas, todėl gali organizuoti pasalas ir paskui susirinkti visas žmonių turėtas brangenybes.
Įgydama vis didesnį vokiečių pasitikėjimą, Reičelė tampa puikia informatore Pasipriešinimo judėjimui, tačiau kai kurie pastarosios nariai pradeda įtarti, kad ji iš tiesų dirba vokiečiams. Įtarimai dar labiau sustiprėja, kai gestapas suima lyderio Gerbeno Kuiperso sūnus ir vienas jų nužudomas. Tuo metu Miuncė sužino, kad jo meilužė yra žydė, tačiau negali jai atsispirti ir, suprasdamas, kad karas greitai baigsis, pradeda ieškoti būdų kaip susitarti su Pasipriešinimo judėjimu. Jis mėgina įskųsti Frankeną vadovybei, tačiau dėl nepakankamų įrodymu suimamas pats kartu su Reičele. Didėjančioje sumaištyje po keleto dienų jiems pavyksta pabėgti ir slapstytis, kol Vokietija kapituliuoja.
Nepaisant to, bėgliams pavojus nemažėja: Miuncė ieškomas kaip gestapo karininkas, o Reičelė – kaip Pasipriešinimo judėjimo išdavikė. Vienintelė jų išsigelbėjimo viltis – rasti įrodymų, kad iš tiesų Pasipriešinimo judėjime buvo išdavikas. Jiedu aplanko notarą Smalą, kažkada padėjusį Šteinų šeimai ir kitiems žydams pinigais. Jiems besikalbant, nežinomas žudikas nušauna Smalus ir puola bėgti. Miuncė jį vejasi, tačiau gatvėje atpažįstamas ir suimamas, tuo tarpu Reičelė taip pat bėga, pasiėmusi juodąją Smalo užrašų knygelę, numanydama, kad joje yra visi atsakymai…
Takutea

Takutea – vulkaninė negyvenama sala Ramiajame vandenyne, priklausanti pietinei Kuko salų grupei, 21 km į šiaurės vakarus nuo Atiu salos.

Geografija

Artimiausia sala yra Atiu, todėl administraciniu požiūriu Takutea yra jos dalis. Kadangi ji užima vos 1,22 km² plotą, be to, rifo uolų juosiamas krantas pavojingas patogiam susisiekimui, galutinai saloje įsteigtas laukinės gamtos draustinis – ideali vieta čia perintiems tropiniams paukščiams, vėžliams. Sala iškilusi virš jūros lygio 6 m, apaugusi vien kokosinėmis palmėmis. Kartą per metus saloje surenkamas kokosų riešutų darlius, renkamos tropinių paukščių plunksnos.

Istorija

Takutea – vienintelė iš salų, neturėjusi pastovių gyventojų. Kapitonas Džeimsas Kukas prie salos atplaukė 1777 m. balandžio 4 d. Burlaivio komanda, išsilaipinusi papildyti maisto atsargų, aptiko tik kelias laikinas trobeles, pastovaus gyvenimo pėdsakų nebuvo matyti.
Stasys Sirutis

Biografija

Mokėsi Joniškio vidurinėje ir Kauno aukštesniojoje technikos mokyklose. 1932-1936 m. studijavo Vytauto Didžiojo universiteto Teisių fakultete.
1930-1935 m. tarnavo Valstybės saugumo departamente, nuo 1936 m. – Užsienio reikalų ministerijoje. 1936-1939 m. dirbo Lietuvos pasiuntinybėje Briuselyje, studijavo žurnalistiką Briuselio žurnalistikos institute. 1954 m. Kolumbijos oficialiai pripažintas Lietuvos garbės konsulu ir juo dirbo iki Lietuvos nepriklausomybės atkūrimo. Nuo 1992 m. Lietuvos ambasados Venesueloje patarėjas.
Dalyvaudamas Bogotos lietuvių veikloje, leido neperiodinį leidinį „Tėvynės aidai“, bendradarbiavo išeivijos spaudoje.
Mélanie René

Biografija

Mélanie René gimė 1990 metais Ženevoje, iš Mauritanijos kilusių muzikantų šeimoje. Atlikėja atstovavo šaliai ne viename tarptautiniame konkurse, o 2010 metais išvyko į Jungtinę Karalystę, kur Gilfordo mieste studijavo muziką. Besimokydama mergina įkūrė grupę „The Motherfunkers“.
2015 m. sausio 31 d. vykusiame Šveicarijos nacionaliniame finale nugalėjo penkis dalyvius ir iškovojo teisę atstovauti Šveicarijai „Eurovizijos“ dainų konkurse Vienoje. Ten ji pristatė savos kūrybos dainą „Time to Shine“.
Arimantas Juvencijus Raškinis

Biografija

1961 m. aukso medaliu baigė Kauno Aušros vidurinę mokyklą. 1967 m. su pagyrimu baigė Kauno medicinos instituto Biofizikos fakultetą, įgijo biofiziko specialybę. Diplominį darbą rengė ir gynė Maskvos valstybinio universiteto Matematinių metodų biologijos laboratorijoje ir TSRS mokslų akademijos Informacijos perdavimo problemų instituto regos laboratorijoje. 1967 m. Maskvos universiteto Mechanikos ir matematikos fakulteto Bendrųjų valdymo problemų katedros aspirantas. Darbo tema – iš informatikos srities, tyrimų objektas – loginiai automatinės indukcijos metodai. 1972 m. technikos mokslų daktaras.
1971–1990 m. Kauno Fizikinių techninių energetikos problemų instituto bendradarbis. Tyrinėjo energetinių ir kitų sudėtingų sistemų būklės diagnostiką bei valdymą intelektikos, matematinio programavimo bei situacinio valdymo metodais. 1990–1992 m. Vytauto Didžiojo universiteto Informatikos mokslo centro darbuotojas, skaitė paskaitas studentams. Yra paskelbęs per 50 mokslinių publikacijų.

Politinė veikla

Į politinę veiklą įsitraukė aspirantūros metu dirbdamas žinomo žmogaus teisių gynėjo Sergejaus Kovaliovo laboratorijoje. Nuo 1973 m. po kratos, atliktos „Lietuvos Katalikų Bažnyčios kronikos“ byloje, šeima patyrė KGB ir TSKP struktūrų persekiojimus, buvo trukdoma dirbti mokslinį darbą. Nuo Atgimimo pradžios dalyvavo Lietuvos Persitvarkymo Sąjūdžio veikloje, nuo 1992 m. Lietuvos krikščionių demokratų partijos narys.
1992 m. Kauno Aleksoto-Vilijampolės rinkimų apygardoje išrinktas į Lietuvos Respublikos Seimą. 1996–2000 m. Seimo narys pagal Lietuvos krikščionių demokratų partijos sąrašą. Europos Tarybos Parlamentinės Asamblėjos Mokslo ir technologijų komiteto narys, šio komiteto Energetikos ir technologijų pakomitečio pirmininkas, Europos liaudies partijos politinės grupės pirmininko pavaduotojas. Nuo 2001 m. Vytauto Didžiojo universiteto darbuotojas.
Žmona Danutė, sūnūs – Gailius, Dalius, Vismantas, dukterys Austė ir Imantė.
Balandžio 22

Vardadieniai

Kajus – Leonas – Leonidas – Norvaidė – Vadimas – Visgailas – Visgaudė – Visgirdas
Žemutinis Manhatanas

Žemutinis Manhatanas (angl. Lower Manhattan) yra piečiausia Manhatano salos dalis. Žemutinis Manhatanas, dažnai vadinamas „centru“ (angl. downtown) yra teritorija besiribojasi su 14-ąja gatve šiaurėje, Hadsono upe vakaruose, Rytų upe rytuose bei Niujorko uostu pietuose.
Teritoriją esančią žemiau Čemberso gatvės užima Žemutinio Manhatano verslo rajonas, kuriame įsikūręs Finansų rajonas ir Pasaulio prekybos centras. Pietiniame salos gale įsikūręs Baterijos parkas bei kiek į šiaurę nutolusi miesto rotušė. Čemberso gatvės vakaruose įsikūrusi TriBeKos apylinkė, rytinėje gatvės pusėje stovi Manhatano savivaldybės pastatas, šiaurinėje gatvės pusėje stovi Bruklino tiltas, o pietuose įsikūręs seniausias Niujorko kinų kvartalas. Žemutiniame Manhatane yra įsikūrę daugybė teismų bei valstybinių įstaigų.
Žemutinio Manhatano verslo rajonas yra ketvirtas pagal dydį verslo centras JAV.
Tiburono sala

Tiburono sala (isp. Isla del Tiburón, „Ryklio sala“, serių k. Tahéjöc) – didžiausia Meksikos sala. Yra Kalifornijos įlankos šiaurinėje dalyje, priklauso Sonoros valstijai. Plotas 1201 km². Nuo žemyno skiria Inferniljo sąsiauris (siauriausia vieta 3 km). Į šiaurės vakarus nuo Tiburono salos yra kita didelė Anchel de la Guardos sala. Paviršius kalnuotas (aukštis iki 1450 m, San Migelio k.). Vyrauja skurdūs krūmynai. 1963 m. sala paskelbta gamtos rezervatu. Yra juodauodegių elnių, snieginių avinų, lapių, kojotų.
Tiburono sala negyvenama, tik rytinėje dalyje yra karinė bazė. Sala priskirta indėnų serių žemėms. Tiburono sala pasiekiama iš žemyno pakrančių miestelių – Punta Čuekos (apgyvendinta serių) ir Bahija de Kino.
Žiurkšračiai

Žiurkšračiai (angl. rat-shot 'žiurkės šratai'), gyvatiniai šratai (angl. snake shot), 12 numerio šratai (#12) – labai smulkūs švininiai šratai (skersmuo 1,3 mm). Tokie šratai naudojami užtaisyti mažo kalibro graižtvinių šautuvų šovinius (pvz., .22 Long Rifle) ar pistoletų (revolverių) šovinius. Mažo kalibro šautuvai ar pistoletai (įvairaus kalibro), užtaisyti tokiais žiurkiniais šoviniais mažais nuotoliais veikia kaip šratiniai lygiavamzdžiai.

Kalibrai

Žiurkiniai šoviniai būna šių kalibrų – .22LR, .22 Magnum, .38 Special, 9 mm Luger, .40 Smith & Wesson, .44 Special, .45 ACP ir .45 Colt. Mažiausio kalibro šoviniai (paprastai .22) kartais vadinami angl. dust shot 'dulkiniai šratai, dulkiniai šoviniai', juos naudoja daugiausia smulkių paukščių kolekcionieriai.

Panaudojimas

Žiurkšračiais paprastai šaudo gyvates, graužikus ir kitus smulkius gyvūnus iš labai mažo nuotolio. Fermeriai šautuvais su žiurkšračiais naikina paukščius ir žiurkes svirnuose ir pan. ūkiniuose pastatuose. Tokie smulkūs šratai nepažeidžia statinių metalinių sienų bei stogų, tačiau iš arti efektyviai kauna smulkius gyvūnus.
Dažnai .22 kalibro šautuvai su žiurkiniais šoviniais naudojami pradedantiems šauliams mokyti kaip naudoti lygiavamzdžius šratinius šautuvus. Taip pat juos naudoja paukštšuniams pripratinti prie šūvių garso.
Šoviniai su žiurkšračiais labai tinka specialiai pritaikytiems lygiavamzdžiams ginklams, tokiems kaip Marlin Firearms šautuvai Marlin Model 25MG Garden Gun, bet tinka ir šautuvams su graižtviniais vamzdžiais, jei šaudoma trumpais nuotoliais. Kompanija Thompson Center Arms pistoletams Contender siūlo .357 Magnum ir .44 Magnum kalibrų vamzdžius su straight rifled čokais, kurie pagerina šaudymą iš graižtvinių vamzdžių žiurkiniais šoviniais.
Žiurkšračiai naudojami ir kai kuriose trapiosiose kulkose, pvz., Glaser Safety Slug. Tokiose kulkose šratai būna suklijuoti ar sukepinti ir padengti plonu apvalkalu, taip sudarydami kulką. Ta kulka atsitrenkusi subyra, dėl to pasižymi mažu skvarbumu ir negalėjimu rikošetuoti.
Didžiausias efektyvus žiurkinių šovinių kovimo nuotolis yra nedidelis, paprastai iki 3–5 metrų.
Algerdas Rozga

Biografija

1976 m. baigė Klaipėdos tarybinį ūkį technikumą, agronomas.
Tėvynės sąjungos Skuodo rajono skyriaus narys.
1995–1997 m., 1997–2000 m., 2000–2003 m. ir nuo 2007 m. Skuodo rajono savivaldybės tarybos narys.
Sutuoktinė Asta, vaikai Rokas, Martina, Jūratė.
Neveronių gimnazija

Istorija

Palaikomi artimi bendradarbiavimo santykiai su Kauno Švč. Mergelės Marijos Rožančiaus Karalienės (Palemono) parapija ir vienuoliais saleziečiais (SDB) Šv. Jono Bosko draugija, mokykloje įkurtas ir sėkmingai veikia Dienos centras.
Juridinė konsultacija

Juridinė konsultacija - valstybinė teisinė organizacija, advokatų kontoros prototipas TSRS. Juridinei konsultacijai vadovavo ir darbą organizuodavo vedėjas advokatas. Dirbti į juridinę konsultaciją teisininkai buvo skiriami. Jaunieji teisininkai pradžioje stažuodavosi.
Konsultacijos piliečiams buvo nemokamos.

Veiklos priežiūra

Advokatų kolegijos prezidiumas (vadovaujamas pirmininko), rinktas 3 metams, organizuodavo juridines konsultacijas ir vadovavo jų veiklai, tikrino konsultacijų ir advokatų darbą, skirdavo ir atleisdavo konsultacijų vedėjus.
Advokatų revizijos komisija atlikdavo prezidiumo ir juridinių konsultacijų finansines ir kitas veiklos revizijas.
Čečėnijos karas

Ičkerijos-Rusijos konfliktas – karinis konfliktas tarp nepriklausomybės siekusios Ičkerijos Čečėnų Respublikos ir Rusijos Federacijos.

Antrasis Čečėnijos karas

1999 m. spalio 4 d. Rusijos kariuomenė vėl įžengė į Ičkerijos Čečėnų Respublikos teritoriją, pradėdama Antrąjį Čečėnijos karą.

Dabartinė Čečėnija

Nuo pat 1990 m. respublikoje vyko teisiniai, kariniai ir civiliniai konfliktai, kurių pagrindas buvo kova tarp separatinio laisvės judėjimo atstovų ir pro-rusiškų valdžios organų. Šiandieną Čečėnija yra santykinai stabili federalinė respublika, esanti Rusijos Federacijos sudėtyje. Joje nuo 2003 m. balandžio 2 dienos veikia regioninė konstitucija priimta per 2003 m. kovo 23 d. referendumą.

Mene

2011 m. Lietuvoje sukurtas dokumentinis filmas „Barzakh“ (rež. Mantas Kvedaravičius). Tai tarptautinį pripažinimą pelnęs lietuvių-suomių filmas apie karo konflikto nuniokotą Čečėniją, čia tvyrančią valdžios savivalę, koncentracijos stovyklas, žiaurius kankinimo metodus.
Fabrizio Meoni

Fabricio Meoni (1957 m. gruodžio 31 d. – 2005 m. sausio 11 d.) – buvęs motociklų lenktynininkas iš Italijos. Su KTM gamykline komanda jis dalyvavo Dakaro ralyje, kuriame nugalėjo 2001 ir 2002 m.
Per savo karjerą italas taip pat 4 kartus laimėjo Faraonų ir Tuniso ralius.
Jis mirė nuo širdies smūgio po patirtos avarijos 2005 m. sausio 11 d. Dakario ralio 11-tame etape Mauritanijoje. Pagerbdami jo atminimą, visi motociklinininkai atsisakė dalyvauti kitame Dakaro ralio etape.
Eičiai

Geografija

Kaimas išsidėstęs Viešvilės rezervato rytiniame pakraštyje. Rytuose plyti Laukesos pelkė ir durpynas, vakaruose – Artoji pelkė. Per kaimą eina krašto kelias  147  Tauragė–Pašventys , į kurį įsijungia kelias į Gaurę.

Istorija

XIX a. pabaigoje dabartinio kaimo vietoje buvo pašto stotis. Kalbama, kad gyvenvietė įkurta pradėjus eksploatuoti durpių klodus. 1911 m. įsteigta pradinė mokykla, nuo 1975 m. aštuonmetė, devynmetė, nuo 1999 m. pagrindinė. 1933 m. Eičiai išskirstyti į vienkiemius. Sovietinės okupacijos metais kaimas buvo Valstybinio miškų fondo pagalbinė gyvenvietė. 1962 m. įkurtas medicinos punktas, vaikų darželis (dabar nugriautas),1971 m. įsteigta biblioteka, nuo 1970 veikia Laukesos paštas, 2002 m. pašto pavadinimas pakeistas į Eičiai, nuo 1972 m. veikia kultūros namai.
Eitminai

Aplinkinės gyvenvietės

Ryliškės – 1 kmČimbariškės – 1 kmŽudiškės – 1 kmRiešė – 3 kmUžugriovis – 2 km
Prancūzijos atvirasis teniso čempionatas

Varžybos

Kaip ir visuose Didžiojo kirčio turnyruose, yra vyrų ir moterų varžybos, taip pat yra mišriųjų dvejetų ir jaunesniųjų varžybos.
Turnyro metu Prancūzijoje būna pavasaris - vasara, šilta. Labai dažnai turnyro metu lyja lietus.

Kortai

Pagrindiniai kortai yra Philippe Chatrier ir Suzanne Lenglen.
Nuo pat turnyro gyvavimo pradžios žaidžiama ant grunto dangos.
Rarotonga

Rarotonga – sala Ramiajame vandenyne, priklausanti pietinių Kuko salų grupei.
Rarotonga tarp kitų Kuko salų išsiskiria kaip labiausiai apgyvendinta – 14 153 žmonės (2006 m.) iš bendro visos šalies 19 569 gyventojų skaičiaus. Čia įsikūręs salyno parlamentas, Rarotongos tarptautinis oro uostas. Sala ypač populiari tarp turistų, nes čia gausu kurortų, viešbučių, motelių. Pagrindinis Avarua miestas, įsikūręs šiaurinėje pakrantėje, – šalies sostinė.

Geografija

Rarotongos sala – nuo vandenyno dugno virš 4 500 m pakilęs atolas su išreikštu vidiniu vulkaninių kalnų masyvu. Salos plotas – 67,19 km², pakrantės ilgis – 32 km. 4000 m gylyje vulkano skersmuo yra apie 50 km. Te Manga – aukščiausia viršukalnė saloje, 658 m virš jūros lygio. Salą supa lagūna, kuri daug kur išplatėja virš šimto metrų link rifo, toliau staigiai žemėja į gelmę. Pietrytinė lagūnos pusė plačiausia, čia daug balto smėlio paplūdimių, apaugusių palmėmis, labiausiai tinkamų turistams maudytis, plaukioti laiveliais, povandeniniam nardymui.
Salos vidurinę, kalvotąją dalį, juosia dirbamos žemės terasos, lygumos ir pelkės. Erozijos veikiamose viršukalnėse veši augmenija, gyvena saugomos faunos rūšys. Gruntiniais ar grįstais keliais galima pasiekti slėnius salos vidurinėje dalyje, bet didesnė dalis kalnų masyvo čia sunkiai pasiekiama dėl neišvystytos infrastruktūros.

Istorija

1858–1888 m. egzistavo Rarotongos karalystė, vėliau tapusi Britanijos imperijos protektoratu, 1893 m. sukurta Kuko Salų Federacija.
Ferdinandas Kaunackis

Biografija

1881 m. studijavo Charkovo, 1882–1887 m. – Tartu universitete. Tobulinosi užsienyje. 1894 m. medicinos daktaras.
Dirbo gydytoju Rostove prie Dono, Kivyliuose, Sedoje, Skuode. 1885–1904 m. platino draudžiamąją lietuvišką spaudą, priedangai naudojo ir ligonių lankymą. 1895 m. tėviškės svirnelyje įrengė slaptą mokyklą – lietuviškų knygų skaityklą. Būdamas S. Daukanto sesers vaikaitis išsaugojo ir 1912–1913 m. Lietuvių mokslo draugijai dovanojo S. Daukanto biblioteką. 1918–1920 m. Sedos apskrities viršininkas.
Viršūnių spalvinimas

Viršūnių spalvinimas - grafo spalvinimo variantas, kai grafo viršūnėms priskiriamos spalvos taip, kad gretimos viršūnės turėtų skirtingas spalvas.

Chromatinis skaičius

Mažiausias skaičius spalvų, kuriomis galima nudažyti grafo viršūnes, vadinamas grafo chromatiniu skaičiumi.
Esama įvairių grafo chromatinio skaičiaus įverčių. Pavyzdžiui, keturių spalvų teorema teigia, kad plokščiojo grafo chromatinis skaičius neviršija keturių.

Algoritmai

Bendru atveju patikrinti, ar n viršūnių turintis grafas gali būti nudažytas k spalvų galima peržiūrint visus derinius iš n elementų po k (kiekvienai viršūnei priskiriama viena iš k spalvų). Ieškant chromatinio skaičiaus tokius patikrinimus reikia atlikti k reikšmėms nuo 1 iki n, tad algoritmo laikinis sudėtingumas yra O((n+1)!).
Kadangi tikslus algoritmas yra lėtas, paprastai naudojami euristiniai algoritmai.
Ocelotas

Gyvenimo būdas

Ocelotai gyvena miškuose ir tankiuose krūmuose, gerai laipioja medžiais. Šios katės yra aktyvios sutemose ir naktį.
Subrendę plėšrūnai sugeba pagauti ir įveikti mažesnes beždžiones. Ocelotas taip pat medžioja paukščius, graužikus, roplius.
Oceloto patelė paprastai atsiveda du jauniklius. Mažyliai motinos pienu maitinasi septynias savaites. Vėliau į jų racioną įeina ocelotės sumedžiotas grobis. Jauni ocelotai bręsta iki 2 metų amžiaus. Tuomet palieka gimtąjį arealą ir keliauja ieškoti savų medžioklės plotų.
Jonas Puišys

Biografija

1979 m. baigė Kauno A. Sniečkaus politechnikos institutą. 1996-2009 m. UAB „Trakų vandenys“ direktorius.
1997 m. Lietuvos ūkio partijos, nuo 2001 m. Lietuvos socialdemokratų partijos Trakų rajono skyriaus narys.
2004-2007 m. ir 2010-2011 m. Trakų rajono savivaldybės tarybos narys.
Airdrieonians FC (1878)

Istorija

Klubas įkurtas 1878 m.
Klubas išformuotas 2002 m.
Petras II (Moldavija)

Biografija

Aleksandro Gerojo ir Marinos sūnus, Iljos I ir Štefano II brolis.
Buvo vedęs Janko Chuneduaro seserį.
Tapo gospodariumi Vengrijai palaikant.
Jo valdymo metu vengrai užėmė Kaliją.